Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII. 17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8888

10. évfolyama számára kimunkált, a NAT-hoz igazított részletes kerettanterv. A kerettanterv és taneszközeit használhatják, választhatják azok az iskolák (pedagógusok), akik Képességfejlesztő és értékőrző kerettanterv szerint dolgoznak. Az Angol nyelv kerettanterv tanulásához-tanításához javasolt időkeret: Évfolyam 9. 10. Heti óraszám 3 (b) 3 (b) Az KÉK kerettanterv és a NAT viszonyának jellemzői Az Angol nyelv kerettanterv az Élő idegen nyelv műveltségi területre készült, ezen belül az angol nyelv tanítását és az angol nyelvi kultúrkör értékeinek közvetítését célozza meg. A kerettanterv az Élő idegen nyelv számára megfogalmazott NAT-követelményeket teljes egészében lefedi. Az Angol nyelv kerettanterv a NAT műveltségi területek oktatásának közös követelményei közül a Tanulásra, az Információs és kommunikációs kultúra fejlesztésére, az Európai azonosságtudat – egyetemes kultúra és a Felkészülés a felnőtt lét szerepeire követelményeinek teljesítésére helyezi a fő hangsúlyt. Ezenkívül segíti a Környezeti nevelés, a Testi és lelki egészség, valamint a Hon- és népismeret követelményeinek teljesítését is. A kerettanterv jellemzői Az Angol nyelv kerettanterv elkészítésekor általános és konkrét, speciális célokat tartottak szem előtt a kerettanterv szerzői, figyelembe véve a tanulási-tanítási folyamat mindkét meghatározó szereplőjét: a (nyelv)tanulót és a (nyelv)tanárt. A (nyelv)tanulók számára olyan kerettantervet kívántak létrehozni, amely szerint haladva a tanulók nemcsak egy idegen nyelv nyelvtani rendszerét és alapszókincsét sajátíthatják el, hanem egy idegen nyelvi kultúrával ismerkednek meg. Ennek jelentősége könnyen belátható, ha arra gondolunk, hogy a nyelv alapvetően az emberi kommunikáció eszköze: nem elegendő tehát, ha a tanuló útba tud igazítani egy idegen ajkú turistát, illetve vizet tud kérni külföldön - kommunikálni akkor tudhat sikeresen, ha megfelelő háttérismeretekkel rendelkezik az adott ország, nép mindennapi, illetve magas kultúrájáról: ez biztonságot nyújt a metakommunikáció területén is, és társalgási témát biztosít a különböző kultúrák képviselői számára. Az Angol nyelv kerettanterv szem előtt tartja azt is, hogy a kötelező iskolázási rendszerben a tanulók egy része kényszerből tanul idegen nyelvet. Számukra létfontosságú, hogy olyan metakommunikációs, valamint nyelvtanulási és nyelvhasználati technikákat tanulhassanak, amelyek minimális nyelvtudással is lehetővé teszik az alapvető kommunikációt. Az Angol nyelv kerettanterv felépítése eltér a többi műveltségterület követelményrendszerétől, mivel a tananyagot, a fejlesztési követelményeket és a minimális teljesítményt nem lehetett táblázatban egymás mellé helyezni. Így a cél-, tananyag- és követelményrendszerünk is eltér formailag a Képességfejlesztő és értékőrző kerettanterv részletes kerettanterveinek tananyagleírásaitól, amennyiben a teljesítmény (az elégséges és jeles szint) részletes kifejtése az egyes évfolyamok tematikus tananyagának és tanulási programjának leírása után található, az Európa Tanács nyelvi szintleírásaihozx igazodó tagolásban. A kerettanterv alkalmazásához szükséges feltételek Az Angol nyelv kerettantervet középiskolai angol nyelvtanári diplomával rendelkező pedagógus taníthatja eredményesen. A nyelvtanulás helyszínén biztosítani célszerű a külső zajmentességet, az angol nyelvi kultúrkör hatáselemeit (pl. dekoráció, folyóiratok, tárgyak), továbbá a mobil bútorzatot, rádiót, kép- és hangmagnetofont, diavetítőt, táblát, televíziót, Anglia - és angol nyelvet használó országok - térképét, rövid szituációs videofelvételeket és nyelvtanítási hangszalagokat. X Modern Languages; Learning, Teaching, Assesment. A Common European Framework of Reference (1996). Strasbourg, Council of Europe, 131 p. 2006/20/II. szám Az Angol nyelv tanulásának céljai a szakiskola 9–10. évfolyamán A kommunikáció tanulása eredményeképp a tanulók legyenek képesek érthetően beszélni, információt kérni és adni, személyeket, tárgyakat, eseményeket, érzéseit, véleményét leírni, kifejteni, magyarázatot kérni, beszélgetést kezdeményezni, fenntartani és zárni. Az elsajátított ismeretek és kifejlesztett képességek birtokában legyenek képesek önállóan is tanulni: szótárakat, lexikonokat, segédanyagokat önállóan kezelni, könyvtári és egyéb önálló munkát elvégezni. A nyelv szerkezetével való megismerkedés lehetővé teszi, hogy a tanulók a saját anyanyelvüket is tágabb rendszerben tudják szemlélni. Az angolnyelvű kultúráról szerzett ismereteik segítsék őket a magyar kultúra megítélésében is. A megszerzett nyelvi és kulturális ismeretek segítségével tudjanak a tanulók új emberi kapcsolatokat teremteni más kultúrák képviselőivel. Javasolt óraszám Évfolyam 9. 10. Óraszám (hetente) Taneszköz, tanítási segédlet Évfolyam Raktári szám Cím 9. Headway Pre-Intermediate Student’s Book 10. Headway Intermediate Student’s Book Jelmagyarázat $ = kötelezően választandó. ☺ = szabadon választható. b = lehetőség szerint csoportbontással. = szabadon választható kerettantervi ajánlás 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes